கேள்வி: சவறை பாருகுட்டி அம்மா - வாழ்க்கை குறித்து விரிவாக சொல்லுங்கள்.
பதில்: பாருகுட்டி அம்மா, பொற்கொல்லரான என் சங்கரன், நானியம்மா ஆகியோரது மூன்று குழந்தைகளில் இளையவராக கேரளம் செக்காட்டு கிழக்கெத்தில் பிறந்தார். காமங்குளங்கரை பள்ளியிலும், சவறை உயர்நிலைப்பள்ளியிலும் தனது பள்ளிப்படிப்பை முடித்தார். கொல்லம் எஸ்.என் மகளிர் கல்லூரியில், பல்கலைக்கழத்திற்கு முன்படிப்பையும், கொல்லம் பாத்திமா மாதா தேசிய கல்லூரியில் பொருளாதாரத்தில் இளங்கலை பட்டமும் பெற்றுள்ளார். ஒரு பாரம்பரிய நடனக் கலைஞராகப் பயிற்றுவிக்கப்பட்ட இவர், தனது இளம் வயதிலேயே கதகளிக்கு மாறினார். இவரது முதல் ஆசிரியர் முத்துபிலக்காடு கோபால பணிக்கர் என்பராவார்.
கேள்வி: சவறை பாருகுட்டி அம்மா - தொழில் குறித்து விரிவாக சொல்லுங்கள்.
பதில்: இவரது 14 வயதில், சவறையில் உள்ள கோட்டங்குலங்கரை தேவி கோவிலில் அறிமுகமானார். அந்த காலத்தில், பெண்கள் இவ்வவகை நடனத்தில் பயிற்சி எடுக்கத் தயங்கினர். கதகளித் துறையில் பாரம்பரியமாக ஆண்கள் ஆதிக்கம் செலுத்து வந்தனர். அவர்களே ஆண் மற்றும் பெண் வேடங்களில் நடிப்பார்கள். இவர் முக்கியமாக பெண் வேடங்களில் நடித்தார். ஆனாலும் ஆண் பாத்திரங்களையும் சித்தரித்தார். இவரது இளமை பருவத்தில், கதகளி முக்கியமாக உயர் சாதியினரின் பெண்களிடையே ஆர்வமாக இருந்தது. ஒரு பொற்கொல்லரின் மகள் என்பதால், பாருகுட்டி உள்ளூர் நடனப் பள்ளியான லீலாமணி நிருத்தியகலாலயத்தில் சேர போராட வேண்டியிருந்தது . இவருக்கு சிறிய வேடங்களே வழங்கப்பட்டது. இவர் நடன நாடகத்தில் முக்கிய பாகங்களை நிகழ்த்தத் தொடங்கிய பின்னர், போருவாழி ஸ்ரீகிருஷ்ணவிலாசம் கலியோகம் என்ற நாட்டிய நிறுவனத்தில் சேர்ந்தார். இதற்குப் பின்னரே இவரது பெயர் திருவிழாக்களில் தோன்றியது. பாருகுட்டி அம்மாவின் அறிமுகமானது 1958ஆம் ஆண்டில் "பூதனை மோட்சம்" என்ற நடன நாடகத்தில் இலலிதா என்ற பாத்திரத்தில், கிருட்டிணன் கொல்ல கம்சன் அனுப்பப்பட்ட பூதனை என்ற அரக்கியின் வேடத்தில் இருந்தது. பின்னர் இவர் போருவாழி கோபால பிள்ளையின் கீழ் ஆண் வேடங்களில் பயிற்சிபெறத் தொடங்கினார். கல்யாணசௌகந்திகத்தில் வீமன் வீமனாக நடித்திருந்தார். கதகளியின் மேதையான மாங்குளம் விஷ்ணு நம்பூதிரி, இவரது நடிப்பைக் கண்டு, கதகளியில் ஒவ்வொரு பெண் வேடத்திலும் மேலதிக பயிற்சியை இவருக்கு வழங்கினார். சுக்ராச்சாரியார் மகள் தேவயானியின் பாத்திரத்தில் இவரது உணர்ச்சிகளும், நுணுக்கமும் மிகவும் பாராட்டப்பட்டது. ஆனாலும், இவர் பெரும்பாலும் கசன் ஆண் பாத்திரத்திலும் நடித்தார். 2003 ஆம் ஆண்டில், சங்கரமங்கலத்தில் கேரள நாடிய தாரா என்ற நடனப் பள்ளியைத் திறந்தார்.
கேள்வி: சவறை பாருகுட்டி அம்மா - இறப்பு பற்றி நீங்கள் என்ன அறிந்துள்ளீர்கள்?
பதில்: இவருக்கு, நடனக் கலைஞரான தன்யா என்ற ஒரு மகள் இருக்கிறார். இவர் 2019 பிப்ரவரி 7 அன்று கொல்லம் அருகே சவறையில் இறந்தார்.
கேள்வி: சவறை பாருகுட்டி அம்மா - ஆவணப்படம் என்பது என்ன?
பதில்: கதகளியில் 50 காலத்தை நிறைவு செய்த பருகுட்டியின் வாழ்க்கையை அடிப்படையாகக் கொண்டு "'சவறை பாருகுட்டி: கதகளியிலே ஸ்த்ரீபர்வம்' என்ற ஒரு ஆவணப்படத்தை பி. ஆர். ஸ்ரீகுமார் என்பவர் தயாரித்திருந்தார்.
கேள்வி: சவறை பாருகுட்டி அம்மா - குறிப்புகள் பற்றி தகவல் சொல்.
பதில்: * *